Weergawe deur Wikix (Besprekings | bydraes) op 22:35, 14 Desember 2010 (-iw)
Talle nuwe gemeentes het sodoende ontstaan en die behoefte aan predikante het toegeneem. Die golf van liberalisme wat oor Europa gespoel het, het die behoefte aan eie teologiese opleiding vir die NG Kerk gestimuleer en die eerste Teologiese Kweekskool word in 1859 op Stellenbosch gestig.
Tans is daar 1 158 gemeentes wat in Suid-Afrika, Namibië, Zimbabwe, Zambië, Botswana en selfs Londen geleë is. Talle jonger kerke het reeds uit die sendingwerk van die NG Kerk gegroei, byvoorbeeld in Malawi, Kenia, Nigerië en Portugal.
Weens 'n algemene afname in die Afrikaner-bevolking van Suid-Afrika en 'n drasties dalende geboortesyfer, het die lidmaattal van die kerk ook afgeneem van byvoorbeeld sowat 960 000 belydende lidmate en 427 000 dooplidmate in 1990 tot 880 000 belydende lidmate en 248 000 dooplidmaate in 2008.
Die Nederduits Gereformeerde Kerk het tydens die Tagtigjarige Oorlog (1568-1648) die amptelike staatskerk van die Republiek van die Sewe Verenigde Nederlande geword. In 1816 (na die stigting van die Koninkryk van Nederland) word die naam verander na Nederlandse Hervormde Kerk. Op 1 Mei 2004 het die Nederlandse Hervormde Kerk opgegaan in die Protestantse Kerk in Nederland (PKN), wat na die samesmelting ongeveer 2 miljoen lidmate het.
Ontsluit van "https://af.wikipedia.org/w/index.php?title=Nederduitse_Gereformeerde_Kerk&oldid=711089"